**গণপ্রজাতন্ত্রী বাংলাদেশ সরকার**

**সমবায় বিভাগের সিটিজেন চার্টার**

বাংলাদেশ পল্লী উন্নয়ন ও সমবায় বিভাগের আওতাধীন সমবায় অধিদপ্তর গণমানুষের সেবা নিশ্চিত করার জন্য বর্তমান উদ্দেশ্য পুরণকল্পে একটি যুগপোযোগী সিটিজেন চার্টার প্রনয়ন করছে।

সিটিজেন চার্টার অনুযায়ী সাধারণ জনগন সমবায় বিভাগ থেকে নিম্নলিখিত সুবিধাদী পেয়ে থাকে।

**নিবন্ধন ও উপ-আইন সংশোধনঃ**

* বৈধ উপায়ে নিজেদের আর্থসামাজিক অবস্থা উন্নয়নের জন্য নুন্যতম ২০(বিশ) একক ব্যক্তি সমন্বয়ে গঠিত প্রাথমিক সমবায় সমিতির নিবন্ধন প্রদান করা হয়ে থাকে।
* সমবায় সমিতি নিবন্ধনের সময় সমবায় সমিতি পরিচালনার সুনির্দিষ্ট বিধানাবলী সমন্বিত উপ-আইন নিবন্ধন করা হয় এবং পরবর্তীতে প্রয়োজনবোধে উপ-আইনের সংশোধনী নিবন্ধন করা হয়।
* সরকারী কর্মসূচীর আওতায় বিত্তহীন, ভূমিহী্ন এবং আশ্রয়হীনদের দারিদ্র বিমোচনের লক্ষ্যে গঠিত প্রাথমিক সমবায় সমিতি নিবন্ধনের জন্য ৫০(পঞ্চাশ)টাকা এবং অন্যান্য প্রাথমিক সমবায় সমিতি নিবন্ধনের জন্য ৩০০(তিনশত) টাকা নিবন্ধন ফি জমা দিতে হয়।
* দারিদ্র বিমোচনের লক্ষ্যে স্বেচ্ছায় বা সরকারী কর্মসূচির আওতায় গঠিত প্রাথমিক সমবায় সমিতি নিবন্ধনের জন্য কমপক্ষে ৩০০০(তিনহাজার) টাকা, ক্রেডিট কো-অপারেটিভ সোসাইটি নিবন্ধনের জন্য কমপক্ষে ১ কোটি টাকা এবং অন্যান্য প্রাথমিক সমবায় নিবন্ধনের জন্য কমপক্ষে ২০০০০(বিশ হাজার) টাকা পরিশোধিত শেয়ার মুলধন থাকতে হয়।
* সরকারী প্রকল্পের আওতায় গঠিত প্রাথমিক সমবায় সমিতি উপজেলা সমবায় অফিসার এবং অন্যান্য প্রাথমিক সমবায় সমিতি জেলা সমবায় অফিসার কর্তৃক নিবন্ধন দেয়া হয়ে থাকে।

**ব্যবস্থাপনা, অডিট, পরিদর্শন, বিরোধ নিষ্পত্তি ও অবসায়নঃ**

* সমিতির ব্যবস্থাপনা গণতান্ত্রিকভাবে নির্বাচিত কমিটি কর্তৃক পরিচালিত হয়। কোন সমবায় সমিতি যথাসময়ে নির্বাচন করতে ব্যর্থ হলে জেলা সমবায় অফিসার আইনের আওতায় অন্তর্বর্তী ব্যবস্থাপনা কমিটি নিয়োগ করেন।
* জেলা সমবায় অফিসার কর্তৃক ক্ষমতা প্রাপ্ত কোন কর্মচারী বা ব্যক্তি দ্বারা প্রাথমিক সমিতির ব্যবস্থাপনা ও আর্থিক কার্যক্রমের উপর বার্ষিক নিরীক্ষা সম্পাদন করা হয়।
* সমিতিতে সংগঠিত যে কোন অনিয়ম জেলা সমবায় কর্মকর্তা পরিদর্শন কিংবা তদন্তের মাধ্যমে নিষ্পত্তি করেন। প্রাথমিক সমিতির নির্বাচনসহ যে কোন সৃষ্ট বিরোধ জেলা সমবায় কর্মকর্তার নিকটে দায়ের করা হলে তিনি বা নিযুক্ত শালিশকারী ন্যায় বিচার, সমতা ও সুবিবেচনা প্রসূতভাবে নির্ধারিত সময়ের মধ্যে রায় প্রদান করেন। রায়ে কেউ সংক্ষুদ্ধ হলে বিভাগীয় সমবায় দপ্তরের উপ-নিবন্ধক(বিচার), এর নিকট আপীল করতে পারেন। বিরোধ এবং আপীলের সাথে ১০০(একশত) টাকার কোর্ট সংযুক্ত করতে হয়।
* প্রাথমিক সমিতি অকার্যকর হলে কিংবা সদস্যগন সমিতি পরিচালনায় অনাগ্রহী হলে জেলা সমবায় অফিসার সমিতিকে অবসান করতে পারেন। আবার সদস্যদের আগ্রহের কারনে অবসায়ন আদেশ প্রত্যাহার করতে পারেন।

**প্রশিক্ষণঃ**

* কুমিল্লা শহরের উপকন্ঠে কোটবাড়ীতে অবস্থিত দেশের শীর্ষ সমবায় প্রশিক্ষণ প্রতিষ্ঠান বাংলাদেশ সমবায় একাডেমি এবং ফরিদপুর আঞ্চলিক সমবায় প্রশিক্ষণ ইন্সটিটিউট সমবায় সমিতির সদস্যদের প্রশিক্ষণ সেবা প্রদান করা হয়ে থাকে।
* জেলা সমবায় কার্যালয়ের ভ্রাম্যমান প্রশিক্ষণ ইউনিট সমিতিতে গিয়ে সদস্যদের প্রশিক্ষণ দিয়ে থাকেন।
* সমবায় অধিদপ্তরের ঢাকাস্থ সদর কার্যালয়, বাংলাদেশ সমবায় একাডেমি ও আঞ্চলিক সমবায় প্রশিক্ষণ ইন্সটিটিউট অবস্থিত ০৩টি/০২টি অত্যাধুনিক কম্পিউটার ল্যাব এর মাধ্যমে সদস্য ও সমবায় অধিদপ্তরের কর্মকর্তা/কর্মচারীদের আধুনিক তথ্যপ্রযুক্তিগত প্রশিক্ষণ দেওয়া হয়ে থাকে।

**কোন অভিযোগ থাকলে জেলা সমবায় অফিসার এর নিকট দাখিল করলে উহা নিষ্পত্তি করা হয়ে থাকে।**

**উপজেলা সমবায় কর্মকর্তা**

**বালিয়াকান্দি, রাজবাড়ী**

**ও**

**তথ্য প্রদানকারী কর্মকর্তা**

**e-mail: ucobaliakandi@gmail.com**